รัฐบาลไทย-ข่าวทำเนียบรัฐบาล-ปลัดมหาดไทย อัญเชิญพระราชกระแสห่วงใยของพระบาทสมเด็จพระเจ้าอยู่หัว พร้อมมอบถุงยังชีพและสิ่งของเพื่อบรรเทาความเดือดร้อนแก่ผู้ประสบอุทกภัยในพื้นที่เทศบาลเมืองวารินชำราบ
วันอาทิตย์ที่ 20 พฤศจิกายน 2565
ปลัดมหาดไทย อัญเชิญพระราชกระแสห่วงใยของพระบาทสมเด็จพระเจ้าอยู่หัว พร้อมมอบถุงยังชีพและสิ่งของเพื่อบรรเทาความเดือดร้อนแก่ผู้ประสบอุทกภัยในพื้นที่เทศบาลเมืองวารินชําราบ
ปลัดมหาดไทย อัญเชิญพระราชกระแสห่วงใยของพระบาทสมเด็จพระเจ้าอยู่หัว พร้อมมอบถุงยังชีพและสิ่งของเพื่อบรรเทาความเดือดร้อนแก่ผู้ประสบอุทกภัยในพื้นที่เทศบาลเมืองวารินชําราบ
วันนี้ (20 พ.ย. 65) เวลา 09.30 น. ที่หอประชุมศาลาประชาวาริน เทศบาลเมืองวารินชําราบ อ.วารินชําราบ จ.อุบลราชธานี นายสุทธิพงษ์ จุลเจริญ ปลัดกระทรวงมหาดไทย ตรวจเยี่ยมให้กําลังใจพร้อมมอบถุงยังชีพและสิ่งของเพื่อบรรเทาความเดือดร้อนแก่ผู้ประสบอุทกภัยในพื้นที่เทศบาลเมืองวารินชําราบ โดยได้รับเมตตาจาก พระพิพัฒน์วชิโรภาส และพระปัญญาวชิรโมลี ร่วมลงพื้นที่ โดยมี นายชลธี ยังตรง ผู้ว่าราชการจังหวัดอุบลราชธานี นายวิรุจ วิชัยบุญ นายสมเพชร สร้อยสระคู รองผู้ว่าราชการจังหวัดอุบลราชธานี นายยงยุทธ สุวรรณบุตร สมาชิกสภาผู้แทนราษฎร นายมานะ สิมมา ผู้ตรวจราชการกรมการปกครอง นายสรสาสน์ สีเพ็ง ผู้ตรวจราชการกรมการพัฒนาชุมชน นายขรรค์ไชย ทันธิมา ผู้ตรวจราชการกรมส่งเสริมการปกครองท้องถิ่น หัวหน้าส่วนราชการ นายอําเภอ ข้าราชการ พนักงาน เจ้าหน้าที่ ร่วมลงพื้นที่ให้กําลังใจพี่น้องประชาชนชาวอําเภอวารินชําราบ จํานวนกว่า 200 คน
นายสุทธิพงษ์ จุลเจริญ ปลัดกระทรวงมหาดไทย กล่าวว่า จากสถานการณ์อุทกภัยที่เกิดขึ้นในพื้นที่อําเภอวารินชําราบ จังหวัดอุบลราชธานี ในช่วงที่ผ่านมา และในขณะนี้ยังมีพี่น้องประชาชนได้รับผลกระทบจากมวลน้ําที่ยังคงท่วมขังในบริเวณบ้านเรือนที่พักอาศัยและไร่นา ส่งผลให้เกิดความเดือดร้อนทุกข์ยาก
"พระบาทสมเด็จพระเจ้าอยู่หัว ทรงมีความห่วงใยประชาชนผู้ประสบอุทกภัย และทรงมีพระราชกระแสรับสั่งให้ พลเอก ประยุทธ์ จันทร์โอชา นายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และข้าราชการในพระบาทสมเด็จพระเจ้าอยู่หัว ทุกหน่วยงาน ทุกคน "ให้ช่วยเหลือประชาชนให้กลับคืนสู่สภาวะปกติให้เร็วที่สุด" ด้วยการมุ่งมั่น ทุ่มเท ลงไปรับใช้พี่น้องประชาชน ลงไปดูแลชีวิตความเป็นอยู่ ให้พี่น้องผู้ประสบภัยได้มีกิน มีที่อยู่ชั่วคราว มีคุณหมอคอยดูแล เปรียบเสมือนญาติผู้ใหญ่ใกล้ชิด ซึ่งแม้ว่าจะไม่ใช่ญาติโดยสายโลหิต แต่พวกเราชาวมหาดไทย ผู้มีจิตวิญญาณแห่งการบําบัดทุกข์ บํารุงสุข ก็ถือว่าพี่น้องประชาชน คือ ญาติผู้ใหญ่ที่พวกเราให้ความเคารพนบนอบและดูแลอย่างเต็มกําลังความสามารถ" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย ได้กล่าวต่ออีกว่า นับเป็นพระมหากรุณาธิคุณของพวกเราคนไทยที่กําลังประสบปัญหาความเดือดร้อนทุกข์ยากจากอุทกภัย อันถือเป็นกําลังใจที่สําคัญยิ่งของชีวิต โดย พระบาทสมเด็จพระเจ้าอยู่หัว ได้พระราชทานลายพระหัตถ์ถึงพี่น้องประชาชนทุกคน ความว่า "ด้วยรักและห่วงใย ขอเป็นกําลังใจในการร่วมกันฟื้นฟูและพัฒนาเพื่อขวัญที่ดี จิตใจ และร่างกายที่เข้มแข็ง นํามาซึ่งความสุขและความมั่นคงของชาติ" จึงขอให้พี่น้องประชาชนทุกคนได้รับพรอันประเสริฐจากพระบาทสมเด็จพระเจ้าอยู่ ใส่เกล้าใส่กระหม่อมเป็นสรรพสิริมงคลของชีวิต เพื่อจะได้มีกําลังใจในการดํารงชีวิต และกลับมาใช้ชีวิตตามหลักปรัชญาของเศรษฐกิจพอเพียง ด้วยการพึ่งพาตนเอง ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานไว้ให้กับพวกเราคนไทย ซึ่งได้รับการสืบสาน รักษา และต่อยอดโดยพระบาทสมเด็จพระเจ้าอยู่หัว เพราะพระองค์ทรงรักและห่วงใย และไม่เคยทอดทิ้งประชาชนของพระองค์ นอกจากนี้ ขอให้พี่น้องประชาชนทุกคนได้จดจําไว้ว่า ท่านผู้ว่าราชการจังหวัด ท่านรองผู้ว่าราชการจังหวัด ท่านนายอําเภอ ปลัดอําเภอ และข้าราชการทุกคน คือข้าราชการในพระบาทสมเด็จพระเจ้าอยู่หัว ที่พร้อมอยู่เคียงข้างพี่น้องประชาชนทุกคน หากมีสิ่งใดให้ข้าราชการรับใช้ ให้ข้าราชการช่วยเหลือ ขอให้แจ้งไปยังสายด่วนศูนย์ดํารงธรรม 1567 โทรฟรีตลอด 24 ชั่วโมง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า เพื่อให้การบรรเทาความเดือดร้อนของพี่น้องประชาชนจากสถานการณ์อุทกภัยที่ยังคงมีอยู่ในพื้นที่ขณะนี้ จึงให้ผู้ว่าราชการจังหวัด บูรณาการหน่วยงานที่เกี่ยวข้องระดมสรรพกําลังติดตั้งเครื่องสูบน้ํา ด้วยการเร่งสูบน้ําบริเวณปลายน้ํา เพื่อให้น้ําลงแม่น้ําโขง เพื่อส่งผลทําให้น้ําในแม่น้ํามูลพร่องลง และน้ําก็จะแห้งเร็วขึ้น หลังจากนั้น ให้ระดมสรรพกําลังข้าราชการ และจิตอาสา ช่วยกันทําความสะอาดบ้านเรือน อาคาร ที่สาธารณะ ร่วมกับพี่น้องประชาชน โดยดินที่ถูกแช่น้ํามานานต้องโรยปูนขาว เพื่อช่วยฆ่าเชื้อตามผิวและยังเป็นการปรับปรุงสภาพดินไปในตัว ทั้งนี้ ให้ส่วนของบ้านเรือนประชาชนที่ได้รับความเสียหาย ให้ดําเนินการเยียวยาให้เป็นไปตามระเบียบที่เกี่ยวข้อง พร้อมทั้งน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรัก ปลูกผักกินเอง" โดยนําเมล็ดพันธุ์พืช มอบให้กับพี่น้องประชาชนทุกครัวเรือน เพื่อให้มีกิจกรรมปลูกพืชปลูกผักปลูกรัก ให้คนในครอบครัวได้มีกิจกรรมทําร่วมกัน ได้มีอาหารที่ปลอดภัย พร้อมทั้งจัดหน่วยงานบูรณาการร่วมกันเคลื่อนที่สัญจรลงพื้นที่ไปช่วยเหลือพี่น้องประชาชนในทุกเรื่องที่เป็นปัญหาความเดือดร้อน ทั้งมิติที่อยู่อาศัย สุขภาพ อาหารการกิน เสื้อผ้าเครื่องนุ่งห่ม เป็นต้น และทํากิจกรรมเสริมสร้างความสุข คลายทุกข์ให้พี่น้องประชาชน ด้วยการจัดกิจกรรมรําวง 130 ปีกระทรวงมหาดไทย ประกวดประขันในหมู่บ้าน/ชุมชน เพื่อให้พี่น้องประชาชนมาร่วมกันรําวง เกิดความสนุกสนานรื่นเริงบันเทิงใจ หมดทุกข์หมดโศก กลับมาใช้ชีวิตอย่างเป็นปกติสุข หลังจากต้องเผชิญสถานการณ์อุทกภัยมาเป็นเวลานาน
นายชลธี ยังตรง ผู้ว่าราชการจังหวัดอุบลราชธานี กล่าวว่า ตามที่ จังหวัดอุบลราชธานี ได้เกิดสถานการณ์อุทกภัยในปี 2565 เนื่องจากอิทธิพลของร่องมรสุมตะวันตกเฉียงใต้ พายุ "มู่หลาน และ พายุ "โนรู" ทําให้มีปริมาณฝนตกสะสม ตั้งแต่ 1 มกราคม ถึงวันที่ 20 พฤศจิกายน 2565 จํานวน 2,425.3 มิลลิเมตร ประกอบกับมวลน้ําในลุ่มแม่น้ํามูล และแม่น้ําชี จากจังหวัดทางตอนเหนือจังหวัดอุบลราชธานีขึ้นไป มีปริมาณน้ํามากไหลมารวมกันที่จังหวัดอุบลราชธานี ในห้วงเวลาเดียวกัน ทําให้จังหวัดอุบลราชธานี ได้รับผลกระทบจากสถานการณ์อุทกภัย ทั้งด้านการดํารงชีพ และด้านการเกษตร จํานวน 21 อําเภอ 161 ตําบล 1,612 หมู่บ้าน 61,245 ครัวเรือน 104,253 คน สถานการณ์ปัจจุบันคงเหลือ 3 อําเภอ ได้แก่ อําเภอเมืองอุบลราชธานี วารินชําราบ และอําเภอสว่างวีระวงศ์ 4 ตําบล 28 หมู่บ้าน 1,201 ครัวเรือน 3,417 คน โดย จังหวัดอุบลราชธานี ได้รับการพิจารณาสนับสนุนเงินกองทุนช่วยเหลือผู้ประสบสาธารณภัย จากคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี โดยสํานักงานปลัดสํานักนายกรัฐมนตรี ให้ผู้ว่าราชการจังหวัดอุบลราชธานี จัดหาถุงยังชีพ ให้แก่ ผู้ได้รับผลกระทบจากอุทกภัย จํานวน 10,334 ชุด ในพื้นที่อําเภอเมืองอุบลราชธานี อําเภอวารินชําราบ และอําเภอดอนมดแดง